| **Walter Röhrl** |
| --- |
| Valteris Riolis 2012 m.Valteris Riolis 2012 m. |
| **Karjera Pasaulio ralio čempionate** |
| Tautybė | Vokietija vokietis |
| Aktyvumas | 1973−1987 |
| Komanda (-os) | Fiat, Opel, Lancia, Audi |
| Dalyvauta ralių | 75 |
| Čempionas | 2 (1980, 1982) |
| Pergalių | 14 |
| Podiumai     | 31 |
| Laimėta greičio ruožų | 420 |
| Taškai | 494 |
| Pirmas ralis | 1973 m. Monte Karlo ralis |
| Pirma pergalė | 1975 m. Akropolio ralis |
| Paskutinė pergalė | 1985 m. Sanremo ralis |
| Paskutinis ralis | 1987 m. Akropolio ralis |

**Valteris Riolis** (vok. *Walter Röhrl*; 1947 m. kovo 7 d. Rėgensburgas, Vokietija) – vokiečių ralio ir automobilių lenktynių vairuotojas. Savo pergales pasiekė vairuodamas Fiat, Opel, Lancia ir Audi, taip pat Porsche, Ford ir BMW.

Karjera
-------

Būdamas 16 metų, Riolis pradėjo dirbti Rėgensburgo vienuolyne ir netrukus tapo vienuolio vairuotoju, nuvažiavusiu 120 000 km. Mėgo aktyvų sportą, tokį kaip slidinėjimas, todėl 1968 m. buvo pakviestas sudalyvauti savo pirmajame ralyje.

Pasaulio ralio čempionate V. Riolis buvo žinomas aštuntajame ir devintajame dešimtmečiuose, keturis kartus laimėjęs Monte Karlo ralį su keturiais skirtingais automobiliais. Jo ilgametis šturmanas buvo Kristianas Gaistdiorferis. 1980 m. Pasaulio ralio čempionatą laimėjo vairuodamas Fiat 131 Abarth. Dar įspūdingesnę pergalę pasiekė 1982 m. čempionate, kai sugebėjo pasipriešinti Mišelės Mouton pilotuojamai keturių varomųjų ratų Audi Quattro, kai pats vairavo seno modelio, galiniais varomaisiais ratais Opel Ascona 400. Tuo pat metu jis tapo ir Afrikos ralio čempionato nugalėtoju.

Valteris Riolis su Audi Quattro 1984 m. Portugalijos ralyje
1983 m. jis prisijungė prie Lancia komandos, kur pilotavo naują, galiniais ratais varomą Lancia 037. 1984 m. persėdo į keturias varomaisiais ratais Audi Quattro, kuri buvo gaminama jo gimtojoje žemėje – Bavarijoje.

Vis dar dalyvaudamas aukščiausio lygio varžybose jis nebepatekdavo tarp pajėgiausių čempionato vairuotojų. Iki šiol yra laimėjęs 14 Pasaulio ralio čempionato etapų.

V. Riolis yra talentingas lenktynininkas, Nikio Laudos pavadintas „Ratų genijumi". 1992 m. 24 valandų Niurburgringo lenktynėse naktį buvo tankus rūkas ir stiprus lietus, bet V. Riolis važiavo nemažindamas tempo. Vis tik lenktynės kelioms valandoms buvo nutrauktos.

Italijoje jis buvo išrinktas *Šimtmečio ralio vairuotoju*. 2000 m. lapkritį Prancūzijoje buvo išrinktas *Tūkstantmečio ralio vairuotoju*. Žiuri susidedanti iš 100 pasaulyje žinomų motosporto ekspertų išrinko jį *Geriausiu visų laikų ralio vairuotoju* Italijoje.

Pasaulio ralio čempionato pergalės
----------------------------------

| Nr. | Ralis | Sezonas | Šturmanas | Automobilis |
| --- | --- | --- | --- | --- |
| 1 | Graikija 22-asis Akropolio ralis | 1975 | Jochen Berger | Opel Ascona |
| 2 | Graikija 25-asis Akropolio ralis | 1978 | Christian Geistdörfer | Fiat 131 Abarth |
| 3 | Kanada 5-asis Kanados ralis |
| 4 | Monakas 48-asis Monte Karlo ralis | 1980 |
| 5 | Portugalija 14-asis Portugalijos ralis |
| 6 | Argentina 2-asis Argentinos ralis |
| 7 | Italija 22-asis Sanremo ralis |
| 8 | Monakas 50-asis Monte Karlo ralis | 1982 | Opel Ascona 400 |
| 9 | Dramblio Kaulo Krantas 14-asis Dramblio Kaulo Kranto ralis |
| 10 | Monakas 51-asis Monte Karlo ralis | 1983 | Lancia Rally 037 |
| 11 | Graikija 30-asis Akropolio ralis |
| 12 | Naujoji Zelandija 13-asis Naujosios Zelandijos ralis |
| 13 | Monakas 52-asis Monte Karlo ralis | 1984 | Audi Quattro |
| 14 | Italija 27-asis Sanremo ralis | 1985 |

Šaltiniai
---------

1. ↑  Afrikos ralio čempionato svetainė Archyvuota kopija 2012-06-11 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Walter Röhrl** – vaizdinė ir garsinė medžiaga  |

* Ofiaciali Walter Röhrl svetainė Archyvuota kopija 2010-11-22 iš Wayback Machine projekto.